Turkiyada ilk kurd ayollari axborot agentligi yopildi

Turkiyaning ilk kurd ayollari axborot agentligi JINHA mamlakat hukumati agentlikni yopganini ma'lum qildi. Bu haqda RIA “Novosti” axborot agentligi xabar bermoqda. 
29 oktabrda Resmi Gazete rasmiy nashri Turkiyada amal qilayotgan favqulodda vaziyat tartibi sababli yana 15 ta OAV yopilishi e'lon qilingan hukumat qarorini chop etgandi. Bu OAV Turkiyaning asosan kurd aholisi ko‘pchilikni tashkil qiladigan hududida joylashgan. 
"JINHA agentligi hukumat qarori bilan yopildi. Bizning idora muhrlanib qo‘ydi. Ayollar ovozi taqiblarga uchramoqda. JINHA jim turolmaydi", deb aytildi agentlikning Facebook’dagi akkauntida.
JINHA, shuningdek, Anqarada yana bir kurd agentligi – DIHA’ning ofisi yopilganini ma'lum qildi.